[{"text_idx": "#000006", "text": "Gwnaeth Coleg Afan groesawu\u2019n o\u0302l y triniwr gwallt enwog Lee Stafford ar gyfer un arall o\u2019i ddosbarthiadau meistr anhygoel."}, {"text_idx": "#000007", "text": "Roedd myfyrwyr newydd o\u2019r Academi Lee Stafford ar gyfer Trin Gwallt, Gwaith Barbwr a Therapi Cymhwysol wrth eu bodd pan gymerodd Lee amser allan o\u2019i amserlen brysur i ddangos ei rysa\u0301it ar gyfer \u2018Twisted Tong\u2019. Wrth redeg drwy ei dechneg gyrlio, roedd Lee yn siarad a\u0302 myfyrwyr am ei lwybr i fod yn enwog. O gefndir di-nod fel amatur brwd yn torri gwallt yn ystafell fwyta ei rieni, mae Lee wedi dod yn un o enwau mwyaf adnabyddus y diwydiant."}, {"text_idx": "#000008", "text": "Atebodd Lee gwestiynau ar ba nodweddion y mae\u2019n chwilio amdanynt mewn steilyddion ifanc, ei hoff dueddiadau ym maes gwallt a pha drinwyr gwallt ar eu plwyf y dylai\u2019r myfyrwyr eu dilyn am ysbrydoliaeth."}, {"text_idx": "#000009", "text": "Roedd Andrew Price sef ei gyfaill sydd hefyd yn berchennog salonau yn bresennol. Roedd Andrew, sy\u2019n berchen ar naw salon ledled Cymru ac sy\u2019n cyflogi dros 120 o staff erbyn hyn wrth law i ateb cwestiynau am yr hyn y mae salonau yn edrych amdano wrth ystyried steilyddion newydd a pha sioeau a digwyddiadau y dylai myfyrwyr ystyried eu mynychu."}, {"text_idx": "#000010", "text": "Yr Academi newydd yw\u2019r gyntaf a\u2019r unig un o\u2019i math yng Nghymru. Mae\u2019r rhaglen hyfforddi wedi ei datblygu gan Lee ei hunan ochr yn ochr ag arbenigwyr, i hyfforddi nid yn unig y myfyrwyr, ond hefyd ein staff gwallt a gwaith barbwr profiadol ein hunain. Bydd y myfyrwyr yn dysgu \u2018ryseitiau\u2019 sydd wedi\u2019u cynllunio\u2019n arbennig ac sy\u2019n unigryw i Academi\u0308au Lee Stafford, gan adlewyrchu rhai o\u2019r arddulliau mwyaf arloesol a welir mewn salonau ledled y DU."}, {"text_idx": "#000012", "text": "Tra\u2019r oedd Lee yng Ngholeg Afan, roed yn ddigon caredig i gwirfoddoli i gymryd rhan mewn gweithgaredd codi arian gyda\u2019r Cydlynydd Pontio a Chadw, Gail Dubec. Roedd Gail wedi penderfynu cymryd rhan yn \u2018Brave the Shave\u2019 ar gyfer nyrsys Macmillan, er cof am ffrind agos a chydweithiwr iddi, a gofynnodd i Lee pe byddai ef yn fodlon eillio\u2019n phen."}, {"text_idx": "#000013", "text": "Roedd y coleg cyfan wrth law i gefnogi a chymeradwyo wrth i Lee blethu gwallt Gail yn bedair pleth ac yna eu torri i ffwrdd cyn eillio gweddill ei gwallt."}, {"text_idx": "#000014", "text": "Dywedodd Gail, a oedd yn emosiynol ac yn falch iawn, ei bod wedi codi dros \u00a31000 hyd yn hyn, sef swm llawer uwch na\u2019i chyfanswm gwreiddiol o \u00a3600. Yna cyflwynwyd siec ychwanegol iddi am \u00a3551 gan y ti\u0302m marchnata, a oedd wedi codi arian gyda raffl fawreddog yn y Seremoni Gwobrwyo Myfyrwyr y noson gynt."}, {"text_idx": "#000015", "text": "Ers \u2018Brave the Shave\u2019, mae\u2019r cyfraniadau wedi rhagori ar \u00a31800 ac maent yn dal i ddod i mewn!"}, {"text_idx": "#000018", "text": "Website by Copper Bay Digital"}]